تورکیه‌ده‌کی سوریه‌لی‌لرین ساییسی ۳.۵ میلیونا یاخینلاشدی.
ایچ ایشلری باخانلیغی کؤچ ایداره‌سینین باش مودورلویونون بیلگیلرینه گؤره، گئچیجی قوروما چرچیوه‌سین‌ده تورکیه‌ده ۱ میلیون ۸۵۲ مین ۵۶۳و کیشی، ۱ میلیون ۵۷۱ مین ۶۷۴و قادین اولماق اوزره ۳ میلیون ۴۲۴ مین ۲۳۷ سوریه‌لی یاشاییر.
تورکیه‌ده‌کی سوریه‌لی‌لرین یاش داغیلیمینا دایر ده بیلگیلر وار .
بونا گؤره تورکیه‌ده ۲۹ یاشین آلتین‌دا ۲ میلیون ۴۶۱ مین ۶۶۴ سوریه‌لی یاشاییر.
۵۱۵ مین ۱۱۶ ایله ان چوخ ۰-۴ یاش آرالیغین‌دا کؤرپه و اوشاق وار.
ان چوخ سوریه‌لی ۵۳۷ مین ۸۲۹ نفرله ایستانبول‌دا یاشاییر.
اؤتن ایلین بیلگیلرینه گؤره کیلیس اهالی‌سی، ۱۳۰ مین ۸۲۵ اولاراق ثبت ائدیلیرکن، بو ائلچه‌ده یاشایان سوریه‌لی‌لرین ساییسی ایسه ۱۳۱ مین ۹۱۴ اولاراق ثبت ائدیلدی. بونا گؤره، کیلیسده یاشایان سوریه‌لی‌لرین ساییسی مین ۸۹ نفرله بو ائلچه‌نین جمعیتینی گئچدی.
تورکیه‌ده ان آز سوریه‌لی ایسه ۵۷ نفرله بایبورتدا یاشاییر.
۱۰ ائلچه‌ده ۲۱ گئچیجی بارینما مرکزی قورولدو.
بو معلوماتلارا گؤره توپلام ۲۲۸ مین ۲۵۱ سوریه‌لی بارینما مرکزلرینده حیاتلارینی داوام ائتدیریر.
